Title: ACTIVITAT: el sacrifici d'Ifigènia, un mosaic romà
Course: Història de l'Art > Section: MOSAIC ROMÀ

EL MOSAIC ROMÀ

un trecaclosques

Clica aquí i escriu el nom del mosaic que apareix.

- El Sacrifici d'Ifigènia
Feedback: ENDAVANT
- Sacrifici d'Ifigènia
Feedback: ENDAVANT

EL MOSAIC

Tria un apartat per començar |

1. inici

El mosaic romà és un llegat hel·lenístic, arribat a través de les antigues colònies gregues del sud de la península itàlica. El seu gran desenvolupament es produeix en l'època Imperial (segle I a.n.e.- segle II n.e.). La seva aplicació, tant en terres com en parets de cases particulars o d'edificis públics, és clarament ornamental.

El mosaic s'introdueix gràcies a les influències etrusques?

- NO
Feedback: Molt bé: arriba a través de les antigues colònies gregues del sud de la península itàlica.
- SÍ
Feedback: Torna a llegir el text amb atenció.

2. inici

El mosaic era una de les formes de decoració més apreciades entre les classes benestants del món antic. Aquesta tècnica s'emprava sota dues formes: el mosaic mural i el mosaic pavimental.

 | Es coneix com a mosaic, opus tessellatum, una decoració de paviment o de paret realitzat amb tessel·les de diversos colors i materials. Les tessel·les acostumen a ser cubs més o menys regulars de mig centímetre de costat. Els materials podien ser des de marbres de colors (basalts, granit, pòrfid, serpentina), pedres semiprecioses (malaquita, lapislàzuli, cornalina) fins a vidre o esmalt, o bé ceràmica. La tècnica de col·locació dels mosaics està descrita amb detall per Vitrubi i per Plini el Vell

Marca les 7 afirmacions correctes sobre els mosaics.

- El mosaic és un tipus de decoració dels terres o de les parets realitzat amb tessel·les de diversos colors i materials.
Feedback: MOLT BÉ
- El mosaic era una de les formes de decoració més apreciades entre les classes benestants.
Feedback: MOLT BÉ
- S'utilitzava tant als murs com als terres.
Feedback: MOLT BÉ
- Les tessel·les són les peces amb les que es fa el mosaic.
Feedback: MOLT BÉ
- Les tessel·les dels mosaics podien ser de marbres de colors, pedres semiprecioses, vidre, esmalt ...
Feedback: MOLT BÉ
- Va ser una herència hel·lenística.
Feedback: MOLT BÉ
- Es va desenvolupar molt en època Imperial.
Feedback: MOLT BÉ
- Les tessel·les acostumen a ser cubs grans.
Feedback: REPASSA
- El mosaic romà és va desenvolupar durant la República.
Feedback: REPASSA
- Nomès s'utilitzava en edificis públics.
Feedback: REPASSA

3. inici

Per a la confecció d'un mosaic era necessari el domini d'una acurada tècnica i la intervenció d'un equip d'artesans especialitzats.
Plini el Vell i Vitrubi descriuen l'elaboració d'un mosaic començant per la preparació del lloc on es farà. Aquesta preparació s'aplica sobre una superfície llisa i seca. Consisteix en tres capes: una primera capa de grava, una segona capa de 25 cm de grava i calç, i una tercera capa d'uns 12 cm feta de ceràmica triturada i calç.
 | Sobre aquesta tercera capa, anomenada nucleus, anava el preparat sobre el que es col·locaven les tessel·les del mosaic. Primer es fixaven les tessel·les del dibuix i després s'omplien les àrees amb les tessel·les dels colors indicats. Finalment, el mosaic es polia amb un pols de marbre, sorra i calç, que deixava la superfície llisa i compacta.

Selecciona les 5 afirmacions correctes sobre l'elaboració dels mosaics.

- La tercera capa de la preparació prèvia al mosaic (anomenada nucleus) es feia de ceràmica triturada i calç.
Feedback: CORRECTE!!
- Primer es fixaven les tessel·les del dibuix i després es fixaven les tessel·les de les àrees de color.
Feedback: CORRECTE!!
- Sobre una superfície llisa i seca s'aplicaven 3 capes de preparació.
Feedback: CORRECTE!!
- El mosaic es polia i es deixava la superfície llisa i compacta.
Feedback: CORRECTE!!
- En un mosaic intervenia un equip d'artesans especialitzats.
Feedback: CORRECTE!!
- Policlet el Vell descriu la tècnica d'elaborar mosaics.
Feedback: TORNA A LLEGIR EL TEXT
- En la confecció d'un mosaic intervenia un artesà especialitzat.
Feedback: TORNA A LLEGIR EL TEXT

4. inici

D'acord amb les formes i les figures representades en un mosaic es distingeixen 3 grans escoles:

 | HEL·LENÍSTICA (del segle I a.n.e. fins III n.e.) D'origen oriental, presentava mosaics polícroms tridimensionals de temàtica mitològica, sobretot relacionada amb Dionís. |
ITÀLICA (segles II i III n.e.) Presentava mosaics en blanc i negre bidimensionals en els que abundaven motius geomètrics, d'escenes marines i de la vida quotidiana. |  |
NORD-AFRICANA (segles III i IV n.e.) Unia les dues tradicions anteriors i elaborava mosaics policroms que representaven escenes de vida rural, de cacera, d'amfiteatre i de circ, bodegons i escenes mitològiques.
És l'únic tipus de mosaic que pretén representar la realitat: una casa de camp concreta, el seu amo amb el nom, els noms del cavalls que corren en una cursa, etc.

Quina escola intenta representar fidelment la realitat?

- L'escola nord-africana
Feedback: Molt bé, endavant!
- L'escola itàlica
Feedback: Repassa el text i prova de nou
- L'escola nord-americana
Feedback: Repassa el text i prova de nou
- L'escola hel·lenística
Feedback: Repassa el text i prova de nou

1. tècnica

En la tècnica del mosaic observem 4 estils:

1. Opus signinum. Es la tècnica més senzilla i s'utilitzava per pavimentar. Consisteix en un tipus de paviment llis fet amb calç i pols de rajoles, de teules o d’àmfores que ja no servien, en el qual s’encastaven pedretes o tessel·les tot representant motius geomètrics senzills i sense massa complicacions.
2 . Opus tessellatum. És una tècnica d'origen itàlic que es va desenvolupar durant l'època republicana. Consistia en combinar petits daus de colors (tessel·les) que es col·locaven un al costat de l’altre sobre una base preparada. Les tessel·les eren més o menys grans segons la qualitat del mosaic. Amb la combinació de tessel·les de diferents colors s’aconseguiren bells efectes cromàtics, tant pel que fa als mosaics figuratius com pel que fa als mosaics amb motius geomètrics. |
3. Opus vermiculatum. És una varietat més fina i més minuciosa de l’opus tessellatum. Aquesta tècnica és d'origen hel·lenístic. Utilitzava tessel·les minúscules que eren col·locades imitant les pinzellades d’una pintura. El mot vermiculatum és derivat de verm (cuc). Aquests mosaics, generalment, no eren fets in situ, sinó en tallers especialitzats. Aquesta varietat s'utilitzava per fer el motiu central o emblema d'un mosaic.La seva funció era purament decorativa, com si fos una catifa de luxe al centre d’una habitació. |
4. Opus sectile. És una tècnica desenvolupada durant els segles III i IV n.e. fet mitjançant plaques de marbre o d’altres pedres tallades geomètricament. Podien formar dibuixos geomètrics variats, o fins i tot figurats en època tardana. | Quants estils de mosaics coneixes?

- 3
Feedback: TORNA A COMPTAR!
- 4
Feedback: Opus signinum, opus tessellatum, opus vermiculatum i opus sectile... 4.
- Quatre
Feedback: Opus signinum, opus tessellatum, opus vermiculatum i opus sectile... 4.

2. tècnica

Marca les 6 afirmacions correctes sobre els tipus de mosaics.

- L'opus tessellatum consistia en combinar petits daus de colors o tessel·les que es col·locaven una al costat de l’altre sobre una base de morter tendre.
Feedback: CORRECTE!
- L'opus vermiculatum era una varietat més fina i més minuciosa de l’opus tessellatum.
Feedback: CORRECTE!
- L'opus signinum era la tècnica de mosaic més senzilla.
Feedback: CORRECTE!
- L'opus signinum consistia en encastar tessel·les sobre el terra preparat fent un dibuix molt senzill.
Feedback: CORRECTE!
- L'opus sectile consistia en fer dibuixos geomètrics amb plaques de marbre o d’altres pedres tallades en forma de rombes, de quadrats, de triangles, d’hexàgons, etc.
Feedback: CORRECTE!
- L'opus vermiculatum era purament decoratiu, com si fos una catifa de luxe al centre d’una habitació.
Feedback: CORRECTE!
- El material de les tessel·les era fusta, marbre o papers de colors o fins i tot de pasta de vidre.
Feedback: NOOOOOooo!
- L'opus sectile es caracterítzava per la utilització de tessel·les grans de forma allargada que eren col·locades imitant les pinzellades.
Feedback: NOOOOOooo!
- L'opus sectile es caracterítza per la utilització de tessel·les minúscules.
Feedback: NOOOOOooo!
- L'opus tessellatum consistia en combinar plaques de marbre o d’altres pedres tallades en forma de rombes, de quadrats, de triangles, d’hexàgons, etc.
Feedback: NOOOOOooo!

3. tècnica

 | Emparella correctament:

- L'opus tessellatum consistia en combinar
Feedback: tessel·les per obtenir dibuixos geomètrics o figuratius.
- L'opus signinum elaborava
Feedback: dibuixos geomètrics senzills.
- L'opus sectile combinava
Feedback: peces geomètriques de marbre.
- El mosaic combinava
Feedback: tessel·les.
- L'opus vermiculatum utilitzava
Feedback: tessel·les minúscules.

4. tècnica

Mira les imatges i escriu el tipus de mosaic (opus...):

1 | 2

3 | 4

- Opus sectile, opus signinum, opus vermiculatum, opus tessellatum
Feedback: correcte
- opus sectile, opus signinum, opus vermiculatum, opus tessellatum
Feedback: correcte
- 1 opus sectile, 2 opus signinum, 3 opus vermiculatum, 4 opus tessellatum
Feedback: correcte

Final de la ramificació

Final de la ramificació

EL SACRIFICI D'IFIGÈNIA

EL SACRIFICI D'IFIGÈNIA. VÍDEO

Tria un apartat per començar el comentari

1. CONTEXT

Les cases, les vil·les i les necròpolis romanes han conservat prou restes de decoració pintada que permeten fer-se una bona idea dels gustos privats de l'època. En aquest sentit, tenen un gran valor els mosaics conservats que decoraven el terra i les parets de les cases luxoses.

Entre aquests mereix una atenció especial el mosaic del Sacrifici d'Ifigènia trobat a Empúries (Girona).

S'han conservat restes de pintura de les cases, les vil·les i les necròpolis romanes?

- Sí
Feedback: CORRECTE
- No
Feedback: INCORRECTE

2. CONTEXT

 | Aquest mosaic va ser trobat a Empúries una colònia romana floreixent en el comerç de la Mediterrània. Això ens indica la importància econòmica de la ciutat i dels recursos dels seus habitants donat que els mosaics eren mostres de luxe de les mansions o vil·les romanes en decorar parets i paviments de les habitacions més importants. A la ciutat romana d'Empúries encara s'hi poden veure mosaics a la ubicació originària. |
On va ser trobat el mosaic del
Sacrifici d'Ifigènia?

- A Empúries
Feedback: MOLT BÉ. ENDAVANT
- Empúries
Feedback: MOLT BÉ. ENDAVANT
- Ampurias
Feedback: MOLT BÉ. ENDAVANT

3. CONTEXT

 | El Sacrifici d'Ifigènia és un mosaic d'autor desconegut que, segons els experts, pot ser datat cap al segle I a.n.e. És d'estil romà imperial i està fet amb la tècnica de l'opus vermiculatum. Es conserva al Museu d'Arqueologia de Catalunya (Empúries, Catalunya). El mosaic il·lustra el passatge de la guerra de Troia en què Agamèmnon sacrifica la seva pròpia filla a canvi que els déus facin bufar el vent i els vaixells puguin partir.
Les dimensions d’aquest mosaic (0’55x0’60 m) no són gaire grans, ja que és un emblema, és a dir, un treball delicadíssim per ser encastat al centre d’un altre mosaic més rudimentari, que formava part del paviment d’una casa romana. Els mosaics d’aquesta mena tenien una funció estètica semblant a la de les nostres catifes. Els emblemes no eren elaborats en els tallers locals sinó que eren importats de tallers amb una gran tradició, com els d’Antioquia o bé d’Atenes. Per facilitar-ne el transport calia que les seves mides fossin reduïdes. | En el marc de quina guerra es situa l'episodi del Sacrifici d'Ifigènia?

- La guerra Peloponès.
Feedback: NO...
- Les guerres Mèdiques.
Feedback: NO...
- La guerra contra els gàlates.
Feedback: NO...
- La segona guerra Púnica.
Feedback: NO...
- La guerra de Troia.
Feedback: Efectivament: Agamèmnon, Ulisses, Ifigènia... la guerra de Troia

4. CONTEXT

Relaciona correctament: |

- L'autor d'aquest mosaic és
Feedback: desconegut.
- Sembla que va ser elaborat cap al segle
Feedback: I a.n.e.
- Va ser trobat a
Feedback: Empúries.
- Té unes mides
Feedback: petites.
- En realitat es tracta d'un
Feedback: emblema.
- En un mosaic, un emblema és el
Feedback: motiu central.
- Els emblemes es feien en tallers
Feedback: d'Antioquia o Atenes.
- Representa un episodi de
Feedback: la guerra de Troia.

Final de la ramificació

Final de la ramificació

1. DESCRIPCIÓ FORMAL

El mosaic està fet mitjançant la tècnica que els entesos anomenen opus vermiculatum.
Aquesta denominació ja fa pensar en el mot català verm, que vol dir cuc, ja que les tessel·les, o petits cubs de pedres de colors amb què estan fets els mosaics d’aquest tipus, volen imitar les pinzellades més fines d’alguna pintura famosa.

Aquest mosaic del Sacrifici d'Ifigènia està fet amb la tècnica de l'opus sectile. Veritat o fals?

- VERITAT
Feedback: Noooo!
- FALS
Feedback: Correcte: la tècnica emprada és l'opus vermiculatum.

2. DESCRIPCIÓ FORMAL

L'escena mostra en primer terme l'altar del sacrifici cobert de branques, al davant de la qual hi ha una torxa, un quadre i un bucrani que simbolitzen la vida i la mort. Darrere l'altar, d'esquerra a dreta, es disposen els personatges principals:
- Agamèmnon, rei de Micenes i pare d'Ifigènia, adolorit per la mort imminent de la seva filla,
- Ifigènia, vestida de blanc i amb el cap cobert,
- Ulisses, que l’havia enganyada fent-li creure que aquella cerimònia formava part dels preparatius per a les seves noces amb Aquil·les,
- l'endeví Calcant, que es distingeix per la toga i la cinta del cap,
- i Menelau, rei d’Esparta, amb el ceptre a la mà.

Just a sota de Menelau hi ha el jove ajudant en els sacrificis amb una safata i una tovallola a la mà esquerra, i un gerro a la mà dreta.
Tria els personatges principals del mosaic:

- Agamèmnon
Feedback: MOLT BÉ
- Ifigènia
Feedback: MOLT BÉ
- Ulisses
Feedback: MOLT BÉ
- Calcant
Feedback: MOLT BÉ
- Menelau
Feedback: MOLT BÉ
- Aquil·les
Feedback: No hi és.
- Helena
Feedback: No hi és.
- Hèctor
Feedback: No hi és.
- Alexandre
Feedback: No hi és.
- Zeus
Feedback: No hi és.

3. DESCRIPCIÓ FORMAL

En segon terme, uns curiosos contemplen l'escena des de l'interior d'una tenda del campament. Finalment, en una franja superior i sobre una columna, que tanca la composició, hi ha dues representacions del déu Apol·lo amb la seva lira i la deessa Àrtemis amb el seu arc que presideix la cerimònia. A la cantonada superior dreta hi ha la mateixa deessa volant acompanyada d'un cérvol. | Selecciona les afirmacions correctes:

- Uns curiosos contemplen l'escena des de l'interior d'una tenda.
Feedback: CORRECTE
- A la cantonada superior esquerra hi ha dues escultures dels déus bessons Apol·lo i Àrtemis.
Feedback: CORRECTE
- La deessa Àrtemis apareix amb un cérvol.
Feedback: CORRECTE
- A la dreta, un soldat mira l'escena des de darrere d'un arbre.
Feedback: CORRECTE
- Sobre una columna hi ha dues escultures dels déus romans Apol·lo i Àrtemis.
Feedback: Mira bé la imatge i repassa el text!!
- Els déus Apol·lo i Àrtemis contemplen l'escena des de l'interior d'una tenda.
Feedback: Mira bé la imatge i repassa el text!!

4. DESCRIPCIÓ FORMAL

 | Identifica els personatges el Sacrifici d'Ifigènia:

- Agamèmnon
Feedback: 3
- Ifigènia
Feedback: 4
- Calcant
Feedback: 5
- Ulisses
Feedback: 1
- ajudant
Feedback: 8
- altar
Feedback: 6
- Menelau
Feedback: 2
- un bucrani
Feedback: 7

5. DESCRIPCIÓ FORMAL

La composició és tancada i les línies compositives verticals.

La llança que du Ulisses és l'eix de la composició i distribueix els personatges i els colors de les vestimentes: Ifigènia i Calcant de blanc, i Agamèmnon i Menelau de vermell i marró.

Com és la composició d'aquest mosaic?

- tancada i vertical
Feedback: CORRECTE
- tancada i horitzontal
Feedback: TORNA A LLEGIR EL TEXT I MIRA LA IMATGE
- en piràmide o triangle
Feedback: TORNA A LLEGIR EL TEXT I MIRA LA IMATGE
- en forma d'aspa o "X"
Feedback: TORNA A LLEGIR EL TEXT I MIRA LA IMATGE
- en diagonal
Feedback: TORNA A LLEGIR EL TEXT I MIRA LA IMATGE

6. DESCRIPCIÓ FORMAL

El mosaic vol crear una sensació de realisme acurat. L'autor del Sacrifici d'Ifigènia incorpora elements del paisatge ( arbres, l'altar, la columna amb Apol·lo i Àrtemis, la tenda...), personatges amb fisonomies i vestits diferents, etc. per fer-lo creïble a l'espectador. |  | L'artista va voler representar els personatges amb trets individuals: rostres, barbes, cabells, vestits...

El Sacrifici d'Ifigènia intenta donar sensació de realisme, cert o fals?

- CERT
Feedback: Molt bé
- FALS
Feedback: Repassa la informació de la pàgina.

7. DESCRIPCIÓ FORMAL

 | En conjunt, l'escena manca de profunditat, i encara que s'utilitzin nombrosos recursos naturals i arquitectònics per emmarcar l'acció, es disposen de forma plana igual que les figures. Això és fàcilment comprovable si s'observa, a la part superior dreta de la composició, la situació de la deessa Àrtemis amb el cérvol: sembla que siguin sobre el plataner que es veu més enllà de Menelau, en comptes de ser darrere dels personatges. No obstant això, sí que s'intueix una certa intencionalitat de perspectiva en el grup de caps situats darrere d'Ifigènia. Aquest efecte s'aconsegueix mitjançant la posició superposada dels elements i pel contrast cromàtic que hi ha entre el blanc i les tonalitats fosques del fons de la tenda. | Completa les afirmacions sobre la perspectiva en aquest mosaic:

Feedback: és poc acurada.
Feedback: el grup de persones de la tenda.
- La falta de perspectiva s'observa en
Feedback: l'angle superior dret (Àrtemis i el cèrvol)
- Malgrat els elements paisatgístics, és una composició
Feedback: plana.
- La utilització de la perspectiva
Feedback: és poc acurada.
- Utilitza la perspectiva en
Feedback: el grup de personatges de la tenda.

8. DESCRIPCIÓ FORMAL

La llum és present d'una manera uniforme a tota la composició, fet que evita qualsevol tipus d'ombres.

Per la seva part, la policromia és d'una gran riquesa i es contrasten molt bé les carnacions ocres, els vermells i els verds amb la claredat blanca que domina el centre de l'escena. No obstant això, el color en el Sacrifici d'Ifigènia presenta uns canvis molt bruscos, perquè la gamma de tons ha estat poc treballada.

Selecciona totes les 5 afirmacions correctes:

- La llum es distribueix uniformement per tot l'espai perquè no s'ha establert un focus únic.
Feedback: CORRECTE
- No hi ha ombres.
Feedback: CORRECTE
- La policromia és molt rica.
Feedback: CORRECTE
- Hi ha varietat i contrastos de colors.
Feedback: CORRECTE
- El color presenta uns canvis molt bruscos, perquè la gamma de tons ha estat poc treballada.
Feedback: CORRECTE
- Els diversos punts de llum donen lloc a ombres.
Feedback: REPASSA
- La policromia és pobra.
Feedback: REPASSA
- La gamma de tons és molt rica i treballada.
Feedback: REPASSA
- La llum es concentra en la zona central i deixa els elements secundaris en penombra.
Feedback: REPASSA
- La llum hi arriba des de la dreta.
Feedback: REPASSA

Final de la ramificació

Final de la ramificació

1. CONTINGUT I SIGNIFICAT

Aquest mosaic decorava una casa de l'antiga ciutat romana d'Empúries (Girona) i representava un episodi conegut de la mítica guerra de Troia.
La llegenda narra que els vaixells grecs, que capitanejats per Agamèmnon anaven cap a Troia per rescatar Helena (esposa de Menelau), no podien sortir del port per un fort vent. L'endeví Calcant revelà que els grecs havien mort una de les cérvoles sagrades d'Àrtemis qui havia enviat aquell vent. Per aplacar la deessa Agamèmnon havia de sacrificar allò que més estimava: la seva filla Ifigènia. El rei féu anar la seva filla a Micenes amb l'engany que es casaria amb Aquil·les. Així que la noia hi arribà, la portà a l'altar d'Àrtemis i es disposà a sacrificar-la. A l'últim moment de l'execució, la deessa va substituir la jove per un cérvol, i així es va escapar de la mort i es va convertir en sacerdotessa d'Àrtemis a la regió de la Tàurida.

Relaciona preguntes i respostes:

- On anaven els vaixells grecs?
Feedback: Cap a Troia.
- Per quin motiu els vaixells grecs no podien sortir del port?
Feedback: Perquè un fort vent els hi impedia.
- Quina deessa castigava als grecs?
Feedback: Àrtemis, deessa de la natura i la caça.
- Què havia de fer Agamèmnon per aplacar la deessa?
Feedback: Sacrificar la seva filla Ifigènia.
- Van arribar a sacrificar Ifigènia?
Feedback: No.
- Per què es va salvar Ifigènia?
Feedback: Perquè Àrtemis va enviar un cèrvol.
- Qui capitanejava la flota grega?
Feedback: Agamèmnon, pare d'Ifigènia i germà de Menelau.

2. contingut i significat

El Sacrifici d'Ifigènia segle I n.e. en una pintura mural d'una casa de Pompeia | Sembla que el contingut del Sacrifici d'Ifigènia està inspirat en el d’una pintura, actualment desapareguda, de Timantes, un famós pintor grec del segle IV a.n.e., de la qual ens diu Plini el Vell: “Ifigènia era a la vora de l’altar a punt de ser sacrificada. L’artista pintà tots els personatges presents aclaparats per la tristesa, especialment el seu oncle, i hi esmerçà tots els trets d’aflicció, per la qual cosa va cobrir amb un vel el rostre del seu pare, en sentir-se incapaç de representar-lo amb dignitat”. (Plini el Vell, Història Natural XXXIII 73) | El Sacrifici d'Ifigènia 370 a.n.e. en un crater de campana grec

Era habitual que els mosaics romans imitessin alguna pintura famosa. Veritat o fals?

- VERITAT
Feedback: Correcte, en el cas del Sacrifici d'Ifigènia sembla inspirat en una obra de Timantes, pintor grec.
- FALS
Feedback: Repassa el text

3. contingut i significat

Pintura grega, 370 a.n.e. | Pintura romana, segle I a.n.e. abans del 64 a.n.e. | Mosaic romà, segle I

Observa les tres imatges del Sacrifici d'ifigènia i selecciona les 5 afirmacions correctes:

- En totes tres hi apareixen Ifigènia, l'endeví Calcant i la deessa Àrtemis.
Feedback: CORRECTE
- En la pintura pompeiana i en el mosaic hi apareix una columna amb l'escultura de la deessa Àrtemis (amb l'arc a la mà).
Feedback: CORRECTE
- L'altar figura en la ceràmica grega i en el mosaic.
Feedback: CORRECTE
- En la ceràmica grega, la figura d'Ifigènia s'està transformant en cérvol, mentre que en les altres dues el cérvol es presenta volant.
Feedback: CORRECTE
- El bucranis es representen en el mosaic i en la ceràmica.
Feedback: CORRECTE
- En el mosaic, l'endeví Calcant té el ganivet del sacrifici preparat
Feedback: Torna a mirar les imatges
- En el mosaic d'Empúries Ifigènia alça les mans suplicant.
Feedback: Torna a mirar les imatges
- El paisatge (vegetació, tenda, objectes...) és present en les tres obres.
Feedback: Torna a mirar les imatges

Final de la ramificació

Final de la ramificació

1. funció

El Sacrifici d'Ifigènia, com d'altres mosaics, tenia una doble funció: decorativa i il·lustrativa.

- D'una banda, el mosaic era un ornament (de luxe) que es col·locava en cambres decorades amb marbres i estucs.
- D'altra banda, en aquest cas, el tema servia per recordar un passatge mitològic que exalçava el sentiment tràgic de la vida i la recompensa que s'obtenia d'un sacrifici. |

Els mosaics romans tenien una funció constructiva i també il·lustrativa. Vertader o fals?

- VERTADER
Feedback: Repassa el text i pensa.
- FALS
Feedback: Tenien una doble funció: il·lustrativa (mostraven exemples de bona conducta, moral...) i decorativa (decoraven el paviment d'algunes habitacions de la casa).

2. funció

Qui escollia el tema del mosaic?

Existien els cartrons i els mostraris d’imatges. Però, segons allò que triava, el client revelava els seus gustos, la seva cultura, les seves ambicions, si pertanyia o no a una classe. Podem arribar al món imaginari de l’amo de la casa estudiant el paviment que ens mostra una idea, una filosofia o una afecció particular, com ara el teatre, els jocs, la cacera, el mar...
 | Selecciona les 5 afirmacions correctes.

- Els mosaics romans sovint tenien una doble funció il·lustrativa i decorativa.
Feedback: CORRECTE!
- Alguns mosaics mostraven les inclinacions, els gustos, la cultura... de l'amo de la casa.
Feedback: CORRECTE!
- El Sacrifici d'Ifigènia recorda la recompensa que s'obté del sacrifici individual en benefici del grup.
Feedback: CORRECTE!
- Mitjançant els mosaics d'una casa podem conèixer les idees i el caràcter del propietari.
Feedback: CORRECTE!
- Hi havia catàlegs d'imatges per als mosaics.
Feedback: CORRECTE!
- El Sacrifici d'Ifigènia recorda que els déus són malvats i que cap sacrifici els pot contentar.
Feedback: INCORRECTE
- Els mosaics romans no tenen cap intenció moralitzant.
Feedback: INCORRECTE
- El tema dels mosaics d'una casa el triava l'artista.
Feedback: INCORRECTE
- El mosaic del Sacrifici d'Ifigènia és només un motiu ornamental.
Feedback: INCORRECTE

Final de la ramificació

Final de la ramificació

1. valoració

Malgrat que la culminació de la tècnica del mosaic es va assolir durant el període bizantí, el Sacrifici d'Ifigènia destaca com a exemple d'excel·lent mosaic romà trobat a Catalunya.

En quina època va assolir la tècnica del mosaic la màxima perfecció?

- Bizanci
Feedback: CERT, la tècnica del mosaic, coneguda ja pels grecs es va desenvolupar a l'Imperi Romà d'Orient (Bizanci).
- Imperi Romà
Feedback: Consulta el text.
- Egipte
Feedback: Consulta el text.
- Edat Mitjana
Feedback: Consulta el text.
- Grècia clàssica
Feedback: Consulta el text.

Final de la ramificació

Final de la ramificació