Title: ACTIVITAT: l'Art en el temps
Course: Història de l'Art > Section: INTRODUCCIÓ

L'ART EN EL TEMPS

Les diferents formes de fer Art han anat canviant en el temps: hi ha una gran diferència entre la forma de veure el menjar a Holanda al segle XVII ...

 W. HEDA (1635): Natura morta amb copa daurada

i als Estats Units al segle XX.

OLDENBURG (1962): Dues hamburgueses amb formatge

1. Sembla que, a la Prehistòria (fins, aproximadament, vuit-mil anys abans de Crist), l'Art era una forma de màgia; aquells caçadors primitius feien als murs de les seves coves pintures de la captura dels animals: era una preparació del que anaven a fer i potser en aquests actes ja pensaven que començaven a atrapar els animals.

Calc de la Cova Remígia | a) Descriu l'escena: què hi ha, què hi passa, com es representen les figures ...

2. Pels primers imperis que havia a la regió del Pròxim Orient (Egipte i Mesopotàmia, entre el tercer i el primer mil·leni abans de Crist), l'Art era una eina de propaganda del governant, que es presentava sovint com el protegit dels déus, com un ésser poderós i llunyà, ...

3. Pels Grecs, l'Art, primer, havia de representar les persones tal com havien de ser (ideal) i amb un gran equilibri de cos i esperit; després, els hi va interessar expressar sentiments.

b) Aqui tens, en detall, el rostre de l'Auriga de Delfos: és un noi que està rebent l'aclamació de la multitud després d'haver guanyat una cursa de cavalls, portant un carro. Descriu l'expressió.

4. Els Romans utilitzaren l'Art com a eina de propaganda, per impressionar i fer veure a la gent que el seu govern era bó, per exemple fent gran obres públiques.

5. A l'Edat Mitjana, l'Art es va fer servir per ensenyar al poble les idees religioses: la majoria de la gent no sabia llegir ni escriure i l'Art servia per presentar la doctrina cristiana.

Va néixer el seu fill primogènit (de Josep i Maria): ella el va faixar amb bolquers i el posà en una menjadora, perquè no havien trobat cap lloc on hostatjar-se (Lluc 2, 6-7). c) Creus que la pintura il·lustra el passatge de l'Evangeli? | Naixement de Crist (Sagàs, segle XII)

6. Al Renaixement, l'ésser humà és el centre i mesura de totes les coses i l'Art ho reflecteix donant una gran importància a la representació de la figura humana.

7. Al Barroc, al món protestant, els guanys es converteixen en la gran força que mou els grups humans, i l'Art també ho acusa, destacant i representant la riquesa.

8. Al segle XIX hi ha grans canvis: es vol fer evident l'interior de l'ànima humana i els artistes també volen captar el món científicament.

GÉRICAULT (1820) | d) Géricault va ser un pintor francés que era amic d'un metge (psiquiatra). Va fer diferents retrats d'interns a l'asil psiquiàtric del seu amic; aquí pinta una dona que patia ... Busca informació sobre el pintor i digues quina malaltia patia la dona.

9. Al segle XX els artistes organitzen moviments per renovar l'Art, que s'anomenen avantguardes, o també ismes: Cubisme, Surrealisme, Futurisme...; tenen poca durada i canvien molt ràpid.

e) Tria un isme i explica'l breument.

10. Avui l'Art reflexiona sobre els nous objectes i situacions que trobem per tot arreu. L'artista pren consciència del nostre món industrialitzat al que la peça única no hi té lloc. Els estils conviuen.